section_heading: Glazba
paragraph_text: Za autora glazbe Emmerich i Devlin angažirali su mladog i nepoznatog britanskog skladatelja Davida Arnolda koji je prije toga radio samo na britanskom trileru Young Americans. U trenutku angažmana Arnold je radio u videoteci i, prema vlastitim riječima, bio je impresioniran kako s povjerenjem producenata, tako i sa scenarijem koji mu je ponuđen te čiji je soundtrack morao biti "što veći i što odvažniji".<ref> Nakon što je dobio posao, Arnold je nekoliko mjeseci proveo komponirajući u hotelskoj sobi, iskoristivši i dodatno vrijeme koje je imao radi dugotrajnog nadmetanja suparničkih holivudskih studija oko prikazivačkih prava.